	
	9.pielikums
Atklāta konkursa
DKNP 2026/64/ERAF
Nolikumam


	LĪGUMS Nr. ________ (norādīt “tagu”)

	par 3 (trīs) ūdens ņemšanas vietu izbūvi ugunsdzēsības vajadzībām Dienvidkurzemes novadā

	Parakstīšanas datums ir pēdējā 
pievienotā droša elektroniskā paraksta 
un tā laika zīmoga datums



Dienvidkurzemes novada pašvaldība, reģistrācijas Nr. 90000058625, juridiskā adrese: Lielā iela 54, Grobiņa, Dienvidkurzemes novads, LV-3430 (turpmāk – Pasūtītājs), kuras vārdā uz Pašvaldību likumu un Dienvidkurzemes novada pašvaldības nolikuma pamata rīkojas tās ___________________________________, no vienas puses, un 
________________, reģistrācijas Nr. ________________, juridiskā adrese:_________________________ (turpmāk – Būvuzņēmējs), kuras vārdā uz statūtu pamata rīkojas tās valdes priekšsēdētājs ________________, no otras puses, abi kopā turpmāk – Puses, bet katrs atsevišķi – Puse, 
pamatojoties uz atklāta konkursa “3 (trīs) ūdens ņemšanas vietu izbūve ugunsdzēsības vajadzībām Dienvidkurzemes novadā”, iepirkuma identifikācijas Nr. DKNP 2026/64/ERAF (turpmāk – Iepirkums) rezultātiem, Būvuzņēmēja finanšu piedāvājumu (turpmāk – Līguma 3.pielikums), darbu apjomu piedāvājumu (būvniecības koptāme, kopsavilkuma aprēķins un lokālās tāmes) (turpmāk – Līguma 4.pielikums) un Interreg Latvija-Lietuva programmas 2021.-2027.gadam projekta Nr.LL-00228 "Sadarbība starp ugunsdrošības dienestiem, lai stiprinātu katastrofu riska novēršanu un pārvaldību uz Latvijas un Lietuvas robežas, CAFIGS” līdzekļiem un Dienvidkurzemes novada pašvaldības budžeta līdzekļiem noslēdz šāda satura līgumu (turpmāk – Līgums):
1. LĪGUMA PRIEKŠMETS
1.1. Ar šo Pasūtītājs uzdod un Būvuzņēmējs par samaksu ar saviem darba rīkiem, ierīcēm un darbaspēku uzņemas veikt 3 (trīs) ūdens ņemšanas vietu izbūvi ugunsdzēsības vajadzībām Dienvidkurzemes novadā (turpmāk – Objekts) būvdarbus (turpmāk – Būvdarbi), saskaņā ar:
1.1.1. Iepirkuma priekšmeta 1.daļu – SIA “IK projekts” izstrādāto paskaidrojuma rakstu “Ūdens ņemšanas vieta Kalētu pagasta Kalētu ciemā ugunsdzēsības vajadzībām” (BIS lietas Nr. BIS-BL-697604-8588_2023-03-29);
1.1.2. Iepirkuma priekšmeta 2.daļu – SIA “IK projekts” izstrādāto paskaidrojuma rakstu “Ūdens ņemšanas vieta Kalētu pagasta Ozolu ciemā ugunsdzēsības vajadzībām” (BIS lietas Nr. BIS-BL-697608-8587_2023-03-29);

1.1.3. Iepirkuma priekšmeta 3.daļu – SIA “IK projekts” izstrādāto paskaidrojuma rakstu “Ūdens ņemšanas vieta Vērgales pagasta Ziemupes ciemā ugunsdzēsības vajadzībām” (BIS lietas Nr. BIS-BL-697611-8584_2023-03-29) (turpmāk katrs atsevišķi – Būvprojekts, kopā – Būvprojekti);
1. Līguma 3. un 4.pielikumu.

1.2. Būvdarbi sevī ietver visus Līguma 4.pielikumā noteiktos Objekta būvniecības veikšanai nepieciešamos Būvdarbus, būvniecības vadību un organizēšanu, nepieciešamo materiālu un iekārtu piegādi, un nodošanu ekspluatācijā, Pasūtītājam izpilddokumentācijas un citas dokumentācijas sagatavošanu (t.sk. atzinumu pieprasīšanu un saņemšanu), ja tāda ir nepieciešama, kā arī citas darbības, kuras izriet no Būvprojekta.

1.3. Būvuzņēmējs apliecina, ka viņš ir pienācīgi iepazinies ar Būvprojektu un Objektu, veicamo darba apjomu un prasībām, un atsakās saistībā ar to izvirzīt jebkāda satura iebildumus vai pretenzijas pret Pasūtītāju attiecībā uz veicamo darbu apjomu un izmaksām. Būvuzņēmējs apliecina, ka Būvprojekts ir realizējams un ka tāmēs ir iekļauti visi Būvuzņēmēja ar Būvdarbu veikšanu saistītie izdevumi.

1.4. Būvdarbu izpildes vieta ir:

1.4.1. Iepirkuma priekšmeta 1.daļā – Liepu iela 6, Kalētu pagasts, Dienvidkurzemes novads,

1.4.2. Iepirkuma priekšmeta 2.daļā – “Ozoli”, Kalētu pagasts, Dienvidkurzemes novads,

1.4.3. Iepirkuma priekšmeta 3.daļā – “Ziemupes tautas nams”, Ziemupe, Vērgales pagasts, Dienvidkurzemes novads.
2. BŪVDARBU IZPILDES VISPĀRĪGIE NOTEIKUMI
2.1. Būvuzņēmējs apņemas Būvdarbus veikt atbilstoši Būvprojekta dokumentācijai un ievērojot Pasūtītāja norādījumus, spēkā esošos būvnormatīvus, būvniecības un citu normatīvo aktu prasības. Būvdarbi tiek izpildīti precīzi un profesionālā līmenī.
2.2. Būvuzņēmējs apņemas atturēties no jebkādas rīcības, kas varētu apgrūtināt Būvdarbu veikšanu vai Līguma saistību izpildi.
2.3. Būvuzņēmējs apņemas Būvdarbu veikšanā izmantot tikai sertificētus būvizstrādājumus. Tādu būvizstrādājumu izmantošana, kuriem nav izdots atbilstības novērtēšanas sertifikāts, ir pieļaujama tikai tādā veidā un gadījumos, kad tas nav pretrunā ar Latvijas Republikas normatīvajiem aktiem.

2.4. Pēc Pasūtītāja pieprasījuma, Būvuzņēmējs apņemas uzrādīt Būvdarbos izmantojamo būvizstrādājumu un iekārtu sertifikātus un citus to kvalitāti apliecinošus dokumentus.

2.5. Būvuzņēmējs nodrošina nepieciešamo būvizstrādājumu un iekārtu pareizu un kvalitatīvu izmantošanu Būvdarbu procesā.

2.6. Pirms Būvdarbu uzsākšanas, Būvuzņēmējs pieņem no Pasūtītāja būvlaukumu, par ko tiek sagatavots Objekta nodošanas – pieņemšanas akts (turpmāk – Līguma 1.pielikums) izmantojot Līguma 1.pielikumā pievienoto formu. Būvlaukuma norobežošana, brīdinājuma zīmju izlikšana un citu normatīvajos aktos noteikto prasību ievērošanas nodrošināšana ir Būvuzņēmēja pienākums.

2.7. Būvuzņēmējs nodrošina, lai Būvdarbus pildītu Iepirkuma piedāvājumā norādītie apakšuzņēmēji un/vai personāls (Būvdarbu vadītājs, Būvdarbu vadītāja palīgs/galvenais tehniskais personāls, u.c. atbilstoši Iepirkumā norādītajam). Būvuzņēmējs ir tiesīgs, iepriekš rakstveidā saskaņojot ar Pasūtītāju, veikt Iepirkuma piedāvājumā norādītā personāla vai apakšuzņēmēju nomaiņu un iesaistīt papildus apakšuzņēmējus Līguma izpildē, ievērojot sekojošo:

2.7.1. Līguma izpildē iesaistītā personāla un apakšuzņēmēju nomaiņa tiek veikta ievērojot Publisko iepirkumu likuma 62.panta nosacījumus;

2.7.2. Būvuzņēmējam jānodrošina, ka apakšuzņēmējs tam uzticēto darbu daļu nenodos tālāk bez Pasūtītāja rakstveida piekrišanas;

2.7.3. Būvuzņēmējs nodrošina, ka Līguma izpildē iesaistīts personāls vai piesaistītie apakšuzņēmēji un to personāls rakstiski ir apņēmušies ievērot Līgumā un attiecināmajos normatīvajos aktos noteiktās konfidencialitātes, informācijas un drošības, aizsardzības un datu apstrādes noteikumus.

2.8. Būvuzņēmējs apņemas Objektā nodarbināt tikai personas, kuras ir darba tiesiskajās attiecībās ar Būvuzņēmēju un tā apakšuzņēmējiem. Pasūtītājs ir tiesīgs pieprasīt informāciju par Objektā nodarbināto personu darba tiesiskajām attiecībām.

2.9. Būvuzņēmējs apņemas Būvdarbus veikt taupīgi un racionāli, izmantojot būvizstrādājumus un būvniecībai atvēlētos resursus.

2.10. Būvuzņēmējs ir atbildīgs par visu nepieciešamo Būvdarbu sagatavošanas darbu veikšanu. Būvuzņēmējam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai Būvdarbu izpildes rezultātā. Gadījumā, ja Būvdarbu izpildes laikā Būvuzņēmēja tiešas vai netiešas darbības rezultātā tiek nodarīts kaitējums vai bojājumi citām Objekta vietām, kuras nav ietvertas Būvprojektā, tad to novēršanu Būvuzņēmējs veic par saviem līdzekļiem.

2.11. Būvuzņēmējam ir pienākums atbilstoši Latvijas Republikas normatīvos aktos noteiktajai kārtībai izstrādāt un kārtot Būvdarbu veikšanas dokumentāciju visā Būvdarbu veikšanas laikā, veikt regulārus ierakstus būvniecības informācijas sistēmā tīmekļa vietnē www.bis.gov.lv (turpmāk – BIS).

2.12. Būvuzņēmējam ir pienākums pēc Pasūtītāja pieprasījuma sniegt atskaiti par Būvdarbu gaitu vai informāciju par ar Būvdarbiem saistītiem jautājumiem. Atskaite tiek iesniegta Pasūtītājam 3 (trīs) darba dienu laikā, ja Pasūtītājs nav noteicis ilgāku atskaites vai informācijas iesniegšanas termiņu.

2.13. Būvuzņēmējam ir pienākums 10 (desmit) darba dienu laikā pēc Līguma parakstīšanas sagatavot Darbu veikšanas projektu
 Būvdarbiem un saskaņot to ar visām normatīvajos aktos noteiktajām institūcijām, kā arī iesniegt to Pasūtītājam.

2.14. Būvuzņēmējam ir pienākums norēķināties ar Būvdarbu izpildē piesaistītajiem apakšuzņēmējiem 10 (desmit) darba dienu laikā no dienas, kad saņemta samaksa no Pasūtītāja par iepriekšējā periodā veiktiem un pieņemtiem Būvdarbiem, bet ne vēlāk kā 60 (sešdesmit) kalendāra dienas pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu.
2.15. Ja Būvuzņēmējs atklāj neparedzētus apstākļus, kas var kavēt izpildīt ar Līgumu uzņemtās saistības vai ietekmēt drošību vai kvalitāti, Būvuzņēmējam ir pienākums 3 (trīs) darba dienu laikā rakstveidā paziņot par to Pasūtītājam. Būvuzņēmējs turpina pildīt Līgumu tādā mērā, cik tas neietekmē būves vai personāla drošību, ja vien Pasūtītājs nav rakstveidā pieprasījis apturēt Būvdarbu veikšanu. Ja Būvdarbu izpilde ir tikusi apturēta, tā tiek atsākta pēc tam, kad Puses ir vienojušās par grozījumiem izpildāmo darbu apjomos un būtiskajos noteikumos.

2.16. Būvuzņēmējs ir tiesīgs izdarīt izmaiņas vai atkāpes no Būvprojekta tikai ar Pasūtītāja iepriekšēju rakstveida piekrišanu, ievērojot būvniecību regulējošo normatīvo aktu prasības. Arī jebkuru Līgumā neparedzētu darbu veikšanu Būvuzņēmējs ir tiesīgs uzsākt tikai ar rakstveida Pasūtītāja atļauju.

2.17. Būvdarbu izpildes laikā var tikt samazināti Būvdarbu apjomi, izslēdzot atsevišķus darbu veidus, ja tiek konstatēts, ka tie nav nepieciešami, tiek veikta Būvdarbu apjomu precizēšana atbilstoši faktiskajai situācijai, ievērojot šādus izslēdzamo un ieslēdzamo Būvdarbu izmaksas aprēķināšanas principus:

2.17.1. Līguma 4.pielikumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu;

2.17.2. ja līgumcenas ietvaros izmainītos Būvdarba apjomos ir iekļauti Līguma 4.pielikumā norādītajiem darbiem ekvivalenti vai līdzīgi Būvdarba veidi, tad šiem izmaiņu darbiem tiek piemēroti Līguma 4.pielikuma vienību izcenojumi;

2.17.3. ja ieslēdzamie darbi ietver pozīcijas, kas nav minētas un nav pielīdzināmas kādam Līguma 4.pielikumā norādītajam Būvdarba veidam, tad izmaksas nosaka atbilstoši esošajai tirgus situācijai – Būvuzņēmējs iesniedz vismaz 2 (divu) ražotāju/piegādātāju piedāvājumus esošai pozīcijai. Pasūtītāja nolīgtais būvuzraugs izvērtē attiecīgās pozīcijas atbilstību esošai tirgus situācijai, ko apliecina ar savu parakstu uz tāmes vai noraida attiecīgās pozīcijas atbilstību esošai tirgus situācijai. Par tirgus cenām vienojas abas Līguma slēdzējas Puses, ja nepieciešams pieaicinot Latvijas Būvinženieru savienības nozīmētu ekspertu.
2.18. Pasūtītājs apņemas sniegt atbildes uz Būvuzņēmēja rakstveida iesniegtiem jautājumiem, parakstīt iesniegto dokumentāciju vai arī sniegt rakstveida motivētus atteikumus Līgumā noteiktajos termiņos, bet, ja termiņš nav noteikts, tad 5 (piecu) darba dienu laikā.

2.19. Pasūtītājs ir tiesīgs pēc saviem ieskatiem veikt Būvdarbu izpildes pārbaudes.

2.20. Pasūtītājam un būvuzraugam ir tiesības apturēt Būvdarbus, ja Būvuzņēmējs vai tā personāls neievēro attiecīgā Objekta iekšējās kārtības noteikumus, uz Būvdarbiem attiecināmos normatīvos aktus vai Līgumu. Būvdarbus Būvuzņēmējs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Būvuzņēmējam nav tiesību uz Līgumā noteiktā Būvdarbu izpildes termiņa pagarinājumu sakarā ar šādu Būvdarbu apturēšanu.

2.21. Būvdarbu organizatoriskie jautājumi tiek risināti un izskatīti būvsapulcēs, kurās piedalās Būvdarbu vadītājs, Pasūtītāja pārstāvis, būvuzraugs un autoruzraugs, kā arī Pasūtītāja pieaicinātās personas. Būvsapulces tiek sasauktas būvlaukumā 1 (vienu) reizi 2 (divās) nedēļās, ja vien Puses nav vienojušās par citu būvsapulču sasaukšanas kārtību par to vienojoties pirmajā būvsapulcē un to atspoguļojot sapulces protokolā. Būvsapulču sasaukšanu, organizēšanu un protokolēšanu, nodrošina būvuzraugs. Iepriekšminētais neierobežo Būvuzņēmēja, Pasūtītāja vai būvuzrauga tiesības sasaukt būvsapulci, ja tas to uzskata par nepieciešamu, 3 (trīs) darba dienu laikā paziņojot par būvsapulces sasaukšanu otrai Pusei.

2.22. Gadījumā, ja Pasūtītāja pārstāvis vai būvuzraugs ierodas Objektā un tajā neatrodas Būvdarbu vadītājs un šī persona Objektā neierodas 2 (divu) stundu laikā, tad šādā gadījumā Pasūtītāja pārstāvim un/vai būvuzraugam ir tiesības apturēt Būvdarbus, to fiksējot ar ierakstu Būvdarbu žurnālā. Būvdarbi tiek atsākti pēc Būvdarbu vadītāja ierašanās Objektā.

2.23. Pēc Būvdarbu pabeigšanas un Objekta nodošanas ekspluatācijā Pasūtītājs pieņem no Būvuzņēmēja izbūvēto Objektu un tā izbūvē iesaistīto teritoriju, par ko tiek sagatavots Būvobjekta nodošanas – pieņemšanas akts
 (turpmāk – Līguma 2.pielikums) izmantojot Līguma 2.pielikumā pievienoto formu. Objektu un tā izbūvē iesaistīto teritoriju Būvuzņēmējs var nodot tikai tādā gadījumā, ja Objekts ir nodots ekspluatācijā, ir utilizēti visi Būvdarbu laikā radušies atkritumi un pārpalikumi, Objekts un tā izbūvē iesaistītā teritorija ir sakopta un tīra.

2.24. Būvuzņēmējs nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces un/vai pakalpojumi.

2.25. Būvuzņēmējs ir atbildīgs par Līguma 2.24.punktā noteiktās prasības ievērošanu arī attiecībā uz visiem Līguma izpildē iesaistītajiem apakšuzņēmējiem, piegādātājiem un citām personām.

2.26. Pēc Pasūtītāja pieprasījuma Būvuzņēmējs 5 (piecu) darba dienu laikā iesniedz dokumentus, apliecinājumus vai citu informāciju, kas apliecina Līguma izpildē izmantoto preču un/vai pakalpojumu izcelsmi un Līguma 2.24.punktā noteiktās prasības ievērošanu.

2.27. Ja Pasūtītājs konstatē, ka Līguma izpildē izmantotas Krievijas Federācijas vai Baltkrievijas Republikas izcelsmes preces un/vai pakalpojumi, Pasūtītājam ir tiesības:

2.27.1. pieprasīt nekavējoties aizstāt neatbilstošās preces un/vai pakalpojumus ar Līguma prasībām atbilstošām precēm un/vai pakalpojumiem uz Būvuzņēmēja rēķina;

2.27.2. piemērot Būvuzņēmējam Līguma 7.14.punktā noteikto līgumsodu;

2.27.3. vienpusēji atkāpties no Līguma 10.2.6.apakšpunktā noteiktajā kārtībā;

2.28. Līguma 2.24.–2.27.punktā noteiktās prasības ir noteiktas, ievērojot Publisko iepirkumu likuma 2.² pantu, un to neievērošana ir uzskatāma par būtisku Līguma pārkāpumu.
3. ATĻAUJAS
3.1. Būvuzņēmējs ir atbildīgs par būvatļaujas saņemšanai nepieciešamo dokumentu iesniegšanu Pasūtītājam 3 (trīs) darba dienu laikā no Līguma noslēgšanas dienas.
3.2. Pasūtītājam vai tā pilnvarotam pārstāvim jāsaņem būvatļauja ar atzīmi par Būvdarbu uzsākšanas nosacījumu izpildi normatīvajos aktos noteiktajā kārtībā BIS.
3.3. Būvuzņēmējs nodrošina citu Būvdarbu veikšanai vai nodošanai nepieciešamo atļauju saņemšanu un Būvdarbu saskaņošanu atbildīgajās iestādēs, ja vien Līgumā nav noteikts to veikt Pasūtītājam.
3.4. Visiem Būvuzņēmēja rasējumiem un specifikācijām, kas sagatavotas Līguma izpildes laikā palīgdarbu un pastāvīgo darbu veikšanai, ir nepieciešams autoruzrauga un būvuzrauga apstiprinājums to veikšanai. Šāds apstiprinājums nemazina Būvuzņēmēja atbildību par Būvdarbiem.
4. DARBA SAMAKSA UN NORĒĶINU KĀRTĪBA
4.1. Līguma summa par Līguma 1.1.punktā veicamajiem Būvdarbiem ir _______________ EUR (___________ euro un ___________ centi) (turpmāk – Līgumcena), bez pievienotās vērtības nodokļa (turpmāk – PVN). PVN tiek aprēķināts un maksāts atbilstoši Līgumcenai normatīvajos aktos noteiktajā kārtībā.
4.2. Līgumcena atbilst Būvuzņēmēja Iepirkumā iesniegtiem Līguma 3. un 4.pielikumam, kurā tas ir iekļāvis visas izmaksas Līgumā noteikto Būvdarbu veikšanai, kā arī Līgumā noteikto prasību izpildei.
4.3. Pasūtītājs samaksu Būvuzņēmējam veic par paveiktajiem Būvdarbiem pārskaitot attiecīgo naudas summu uz Būvuzņēmēja norādīto bankas kontu šādā kārtībā:
4.3.1. kārtējos maksājumus (starpmaksājumus) Pasūtītājs veic par iepriekšējā mēnesī veiktajiem Būvdarbiem 10 (desmit) darba dienu laikā pēc Līguma 6.1.punktā minētā izpildes un atbilstoša rēķina saņemšanas brīža, izņemot gadījumu, ja normatīvajos aktos ir paredzēta cita samaksas kārtība. Rēķins iesniedzams 20 (divdesmit) darba dienu laikā no Līguma 6.1.punktā minētā akta parakstīšanas vai pieņemšanas dienas;
4.3.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī Pasūtītājs maksā Būvuzņēmējam 30 (trīsdesmit) dienu laikā pēc tam, kad Būvobjekts ir nodots ekspluatācijā, abpusēji parakstīts Līguma 2.pielikums, Būvuzņēmējs ir iesniedzis atbilstošu rēķinu un garantijas nodrošinājumu apliecinoša dokumenta oriģinālu. Rēķins iesniedzams 20 (divdesmit) darba dienu laikā no attiecīgā akta parakstīšanas vai pieņemšanas dienas.

4.4. Visiem rēķiniem (strukturēts elektroniskais rēķins (e-rēķins)) un aktiem jābūt adresētiem Pasūtītājam un sagatavotiem atbilstoši spēkā esošajiem grāmatvedību regulējošiem normatīvajiem aktiem elektroniskā formā uz e-pasta adresi – rekini@dkn.lv (vai e-adreses apakšadresi REKINI@90000058625), kā arī uz Līguma 11.4.1.apakšpunktā norādīto e-pasta adresi. Puses vienojas, ka e-pasta sūtījums ir uzskatāms par saņemtu otrajā darba dienā pēc sūtījuma izsūtīšanas.
4.5. Visos rēķinos ir jāuzrāda:
4.5.1. Pasūtītāja nosaukums: Dienvidkurzemes novada pašvaldība;
4.5.2. Līguma datums un numurs: ________ (norāda “tagu”) un Līguma 11.4.1.apakšpunktā norādītā Pasūtītāja pārstāvja vārds, uzvārds;
4.5.3. rekvizīti atbilstoši Pievienotās vērtības nodokļa likuma 125.panta prasībām;
4.5.4. norāde, vai tas ir starpmaksājums vai gala maksājums;
4.5.5. attiecīgā akta numurs un datums, par kuru tiek izrakstīts rēķins;
4.5.6. norāde uz projektu: Interreg Latvija-Lietuva programmas 2021.-2027. gadam projekts Nr.LL-00228 "Sadarbība starp ugunsdrošības dienestiem, lai stiprinātu katastrofu riska novēršanu un pārvaldību uz Latvijas un Lietuvas robežas, CAFIGS”;
4.5.7. citu informāciju, ja to noteicis Pasūtītājs vai Pasūtītāja pārstāvis.
4.6. Katrā aktā ir jāuzrāda:
4.6.1. pārskata periods;
4.6.2. Pasūtītāja nosaukums: Dienvidkurzemes novada pašvaldība;
4.6.3. Līguma datums un numurs: ________ (norāda “tagu”);
4.6.4. norāde uz projektu: Interreg Latvija-Lietuva programmas 2021.-2027. gadam projekts Nr.LL-00228 "Sadarbība starp ugunsdrošības dienestiem, lai stiprinātu katastrofu riska novēršanu un pārvaldību uz Latvijas un Lietuvas robežas, CAFIGS”;
4.6.5. citu informāciju, ja to noteicis Pasūtītājs vai Pasūtītāja pārstāvis.
4.7. Nekvalitatīvi vai neatbilstoši veiktie Būvdarbi netiek pieņemti un apmaksāti līdz defektu novēršanai un Būvdarbu pieņemšanai.
4.8. Par samaksas brīdi uzskatāms bankas atzīmes datums Pasūtītāja maksājuma uzdevumā.
4.9. Būvuzņēmējs ir atbildīgs par Līguma izpildes gaitā sniegtā pakalpojuma kopējās vērtības uzskaiti un nodrošina, ka kopējā sniegtā pakalpojuma vērtība nepārsniedz Līgumcenu. Būvuzņēmējam nav tiesību sniegt pakalpojumus, kuru rezultātā tiktu sasniegta vai pārsniegta Līgumcena. Pasūtītājam nav pienākuma apmaksāt pakalpojumus vai to daļu, kas sniegti, pārsniedzot Līgumcenu, un visi ar šādu pakalpojumu sniegšanu saistītie riski un izmaksas gulstas uz Būvuzņēmēju.

5. LĪGUMA IZPILDES TERMIŅI
5.1. Būvuzņēmējs Būvdarbus uzsāk ne vēlāk kā 5 (piecu) darba dienu laikā pēc Līguma 2.6.punktā noteiktā Līguma 1.pielikuma abpusējas parakstīšanas.
5.2. Būvuzņēmējam 5 (piecu) darba dienu laikā jāiesniedz Pasūtītājam Pušu saskaņots detalizēts Būvdarbu izpildes laika grafiks.
5.3. Būvuzņēmējs apņemas pabeigt Būvdarbus 2 (divu) mēnešu laikā no Līguma noslēgšanas brīža. Šajā punktā minētajā termiņā netiek iekļauti tehnoloģiskie pārtraukumi. Objekta nodošana ekspluatācijā tiek veikta atbilstoši Latvijas Republikas normatīvajos aktos noteiktajai kārtībai (Līguma 6.16.punkts).
5.4. Līgums ir spēkā no tā parakstīšanas brīža līdz Līguma attiecības atzīstamas par pabeigtām, tas ir Puses pilnībā ir izpildījušas savstarpējās saistības, kas izriet no Līguma noteikumiem.
5.5. Būvuzņēmējs apņemas 3 (trīs) darba dienu laikā ziņot Pasūtītājam par visiem apstākļiem vai šķēršļiem, kuri kavē Būvdarbu izpildi noteiktajos termiņos.
5.6. Līguma grozījumi pieļaujami šādos gadījumos:
5.6.1. pēc Pasūtītāja pieprasījuma Būvdarbu apjomos – tos būtiski palielinot, tas ir, papildus veicamie darbi ir līdz 15% (piecpadsmit procentiem) no Līgumcenas, vai izpildes termiņos, ja tam ir objektīvs pamatojums, radušies Būvuzņēmējam neparedzamu apstākļu dēļ un, kas nav tehniski nodalāmi, neradot ievērojamas grūtības Pasūtītājam;
5.6.2. pēc Pasūtītāja iniciatīvas Līguma apjomu samazināšana, izslēdzot atsevišķus Būvdarbu veidus, un ievērojot Līguma 2.17.punktā minētos izmaksu aprēķināšanas principus;

5.6.3. gadījumā, ja darbi, kas uzskatāmi par nepieciešamiem Būvprojekta dokumentācijā paredzētā galarezultāta sasniegšanai, nav minēti Būvprojekta dokumentācijā;

5.6.4. gadījumā, kad Būvprojekta dokumentācijas izstrādes laikā veiktie pieņēmumi neatbilst faktiskajai situācijai un šādu apstākļu iestāšanos vai nepieciešamos tehniskos risinājumus objektīvi nebija iespējams paredzēt iepriekš;

5.6.5. ja Pasūtītāja iesniegtajos dokumentos ir konstatētas kļūdas un tās nav bijis iespējams konstatēt Līguma 3.pielikuma sagatavošanas laikā, kuru novēršana ir saistīta ar Būvdarbu izpildes apturēšanu vai aizkavēšanu;
5.6.6. Pasūtītāja saistību savlaicīgas neizpildes dēļ, šajā gadījumā Būvdarbu izpildes termiņš tiek pagarināts par kavēto dienu skaitu;
5.6.7. ja iestājusies nepārvaramas varas apstākļi, vai citi apstākļi, kas atrodas ārpus Būvuzņēmēja kontroles un, kas būtiski traucē Būvdarbu savlaicīgu izpildi, šajā gadījumā Būvdarbu izpildes termiņš tiek pagarināts par kavēto dienu skaitu;
5.6.8. ja meteoroloģisku apstākļu dēļ atsevišķu vai visu Būvdarbu veikšana tehnoloģiski nav iespējama, tad Pusēm ir tiesības noteikt tehnoloģisko pārtraukumu atsevišķu vai visu Būvdarbu veikšanai, tehnoloģiskā pārtraukuma sākums un beigas tiek fiksēts ar aktiem, kurus paraksta Puses un Pasūtītāja nolīgtais, Objektam piesaistītais būvuzraugs;
5.6.9. ja Pasūtītājs liedz vai no viņa atkarīgu apstākļu dēļ tiek kavēta piekļūšana Objektam;

5.6.10. gadījumā, ja Būvuzņēmējs atbilstoši komerctiesību jomas normatīvo aktu noteikumiem tiek reorganizēts vai notiek uzņēmumu pāreja;
5.6.11. Būvdarbu izpildīšanu vai to uzsākšanu ir aizkavējuši valsts/pašvaldības iestāžu pieņemtie lēmumi.
5.7. Ja Būvuzņēmējs Līgumā minēto iemeslu dēļ vēlas Būvdarbu izpildes termiņa pagarinājumu un/vai citā veidā grozīt līgumsaistību izpildes nosacījumus, viņš par to ziņo Pasūtītājam rakstiski. Šāds paziņojums nosūtāms 3 (trīs) darba dienu laikā pēc tam, kad Būvuzņēmējs uzzinājis par esošiem vai vēl sagaidāmiem apstākļiem, kas izraisa Būvdarbu izpildes kavējumu un/vai līgumsaistību izpildes nosacījumu izmaiņas. Ja šāds paziņojums netiek nosūtīts, tiesības pieprasīt termiņa pagarinājumu un/vai līgumsaistību izpildes nosacījumu grozījumus tiek zaudētas. Būvuzņēmējam nav tiesību uz Būvdarbu izpildes termiņa pagarinājumu un/vai līgumsaistību izpildes nosacījumu grozījumiem tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu. Tas pats attiecas arī uz apstākļiem, kuru sekas Būvuzņēmējs būtu varējis sagaidīt vai novērst.

5.8. Gadījumā, ja Pasūtītāja piedāvātie grozījumi Būvdarbu apjomos ietekmē Līguma izpildes termiņus vai Līgumcenu, Būvuzņēmējs ne vēlāk kā 5 (piecu) darba dienu laikā par to rakstiski informē Pasūtītāju. Šādā gadījumā grozījumi Būvdarbu apjomos ir spēkā tikai pēc tam, kad ir panākta rakstiska Pušu vienošanās par grozījumu izdarīšanu Līgumā.
6. BŪVDARBU NODOŠANA – PIEŅEMŠANA
6.1. Būvuzņēmējs pēc būvdarbu pabeigšanas līdz nākošā mēneša 10. (desmitajam) datumam iesniedz Pasūtītājam būvuzrauga apstiprinātu Būvdarbu izpildes aktu (turpmāk – Akts) par faktiski veiktajiem Būvdarbiem. Pasūtītāja pārstāvis 10 (desmit)/20 (divdesmit) darba dienu
 laikā no Akta saņemšanas dienas to izskata un paraksta vai arī nosūta Būvuzņēmējam motivētu atteikumu pieņemt Būvdarbus. Ja Būvuzņēmējs iepriekš noteiktajā termiņā nesaņem apstiprinājumu vai noraidījumu, tad tiek uzskatīts, ka Akts ir apstiprināts šajā punktā noteiktā termiņa pēdējā dienā. Akts ir pamats rēķina sagatavošanai, iesniegšanai un maksājumu izdarīšanai saskaņā ar Līgumu, taču tas neierobežo Pasūtītāja tiesības noraidīt ar Aktu pieņemtos Būvdarbus.
6.2. Būvuzņēmējs Būvdarbos izmanto Būvprojektā un Līguma 4.pielikumā norādītos un Līguma prasībām atbilstošus būvizstrādājumus un iekārtas. Citu būvizstrādājumu un iekārtu izmantošana iepriekš jāsaskaņo ar Pasūtītāja pārstāvi un būvuzraugu, ja Būvuzņēmējam nav iespēju izmantot norādītos materiālus un iekārtas, no tā objektīvi neatkarīgu apstākļu dēļ (piemēram, attiecīgo materiālu vai iekārtu ražotājs beidz pastāvēt, nepieciešamie materiāli un iekārtas vairs netiek ražotas, to piegādes termiņš pārsniedz Līguma 5.3.punktā norādīto termiņu, u.tml.), materiāliem un iekārtām jābūt analogiem sākotnēji izvirzītajām prasībām. Būvuzņēmējs ievēro būvizstrādājumu ražotāja noteiktos standartus un instrukcijas. Gadījumos, kad būvizstrādājumu un iekārtu ražotāji ir noteikuši prasības uz būvizstrādājumu izmantošanu, iestrādāšanu, pielietojuma mērķi un tml., tad tās ir saistošas Būvuzņēmējam.
6.3. Izpildītie Būvdarbi tiek nodoti Būvdarbu nodošanas procedūras laikā pēc Būvdarbu pabeigšanas. Būvdarbu nodošana notiek attiecībā uz visiem Līgumā paredzētajiem Būvdarbiem. 
6.4. Būvuzņēmējs ne mazāk kā 5 (piecas) darba dienas pirms Līguma 6.3.punktā noteiktās procedūras uzsākšanas (Būvdarbu nodošanas – pieņemšanas sanāksme) nosūta uzaicinājumu Pasūtītājam par sanāksmes dienu (Pasūtītājs nosaka laiku, cikos notiks sanāksme). Uzaicinājumam pievienots būvuzrauga apstiprināts Līguma 6.1.punktā noteiktais akts, kurā ir atspoguļoti arī visā būvdarbu laikā paveiktie Būvdarbi (kopsavilkums). Būvdarbu izpilddokumentācijai – materiālu izcelsmes apliecinošiem dokumentiem, segto darbu aktiem, veiktiem izpilduzmērījumiem, u.c. uz šo dienu jābūt pieejamiem BIS.
6.5. Pušu pienākums ir piedalīties Būvdarbu nodošanas sanāksmē, kas sasaukta saskaņā ar Līguma 6.4.punktu. Ja kāda no Pusēm nav ieradusies uz nodošanas sapulci un nav iepriekš rakstveidā devusi savu piekrišanu nodošanas procedūras veikšanai bez viņas klātbūtnes, Līguma 6.4.punktā noteiktajā kārtībā tiek sasaukta atkārtota Būvdarbu nodošanas sapulce. Ja kāda no Pusēm atkārtoti bez attaisnojoša iemesla neierodas uz Būvdarbu nodošanas sanāksmi, cita Puse var veikt nodošanas procedūru bez viņa klātbūtnes.
6.6. Nodošanas procedūras laikā tiek veikta izpildīto Būvdarbu pārbaude.
6.7. Būvdarbu nodošanas sanāksme tiek protokolēta. Protokolēšanu nodrošina Būvuzņēmējs un protokolā jābūt norādītai šādai informācijai:
6.7.1. fakta konstatācija par to, vai paveiktajiem Būvdarbiem, pielietotajiem materiāliem un/vai iesniegtajai izpilddokumentācijai ir/nav defekti, trūkumi un/vai neatbilstības;
6.7.2. izvērtējot defektu, trūkumu un/vai neatbilstības būtiskumu, lēmumu par Būvdarbu pieņemšanu vai nepieņemšanu. Ja kāda no Pusēm sniedz negatīvu atzinumu, tad Būvdarbi netiek pieņemti. Persona, kas sniegusi negatīvu atzinumu, argumentē, kāpēc pieņēmusi šādu lēmumu;
6.7.3. gadījumā, ja tiek konstatētas neatbilstības, tad var tikt noteikti nosacījumi to novēršanai un Objekta pieņemšanai;
6.7.4. cita ar būvniecību saistītā informācija;
6.7.5. ja nepieciešams, tiek noteikts nākamās sanāksmes datums un laiks;
6.7.6. personas, kas piedalās Būvdarbu nodošanas – pieņemšanas sanāksmē.
6.8. 
Pasūtītājs ir tiesīgs atteikties no izpildīto Būvdarbu pieņemšanas, ja pieņemšanas laikā tiek konstatēti būtiski defekti vai nepilnības, kas ietekmē būves konstrukciju drošību un atbilstību normatīvo aktu prasībām vai būvprojektam vai var traucēt būves normālu ekspluatāciju.
6.9. Būvuzņēmējs 1 (vienas) darba dienas laikā pēc Būvdarbu nodošanas sanāksmes iesūta tās dalībniekiem sagatavoto protokolu saskaņošanai, saskaņošana veicama 1 (vienas) darba dienas laikā no protokola saņemšanas. Ja Būvuzņēmējs nesaņem no sanāksmes dalībniekiem pamatotu protokola noraidījumu, uzskatāms, ka protokola saturs ir saskaņots. Būvdarbu nodošanas sanāksmes protokolu paraksta Puses, kā arī citas personas, kas piedalās Būvdarbu nodošanas procedūrā. Katrai Pusei paliek 1 (viens) parakstīts protokola eksemplārs.
6.10. Pārbaudes laikā konstatētos defektus, ja tie radušies Būvuzņēmēja vainas dēļ, pielietojot nekvalitatīvus materiālus un veicot nekvalitatīvus darbus, Būvuzņēmējs novērš uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu.
6.11. Ja Būvuzņēmējs nepiekrīt Pasūtītāja norādītajiem defektiem vai iebildumiem, tostarp par faktiski izpildīto Būvdarbu apjomiem, Būvuzņēmējs 10 (desmit) darba dienu laikā iesniedz Pasūtītājam atbildīgā Būvdarbu vadītāja parakstītus pamatotus rakstiskus iebildumus (ja attiecināms).

6.12. Gadījumā, ja Pasūtītājs nepiekrīt atbildīgā Būvdarbu vadītāja iebildumiem attiecībā uz konstatētajiem izpildīto Būvdarbu apjomiem vai defektiem, viņam ir pienākums pasūtīt būves ekspertīzi par veikto Būvdarbu kvalitāti (ja attiecināms).

6.13. Gadījumā, ja būves ekspertīze vai inženierkonsultanta lēmums neapstiprina veikto Būvdarbu neatbilstību normatīvo aktu un/vai Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā (ja attiecināms). Ja būves ekspertīze vai inženierkonsultanta lēmums apstiprina Pasūtītāja norādītos defektus, Būvuzņēmējs sedz ar būves ekspertīzi vai inženierkonsultanta lēmuma pieņemšanu saistītos izdevumus (ja attiecināms).

6.14. Gadījumā, ja Būvuzņēmējs piekrīt norādītajām nepilnībām vai ekspertīze vai inženierkonsultanta lēmums apstiprina norādītās nepilnības vai veikto Būvdarbu neatbilstību normatīvo aktu un/vai Pasūtītāja prasībām, Puses vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu, specifiku, meteoroloģiskos apstākļus, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs (ja attiecināms).

6.15. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā (ja attiecināms). Gadījumā, ja Būvdarbos ir konstatēti nebūtiski defekti, Pasūtītājs ir tiesīgs pieņemt Būvdarbus un veikt par tiem samaksu, ja Puses ir vienojušās par trūkumu novēršanas termiņu. Pēc Pasūtītāja pieprasījuma Būvuzņēmējs iesniedz precizētu izpildes aktu, iekļaujot tajā Būvdarbus, kuros defekti nav konstatēti.

6.16. Pēc visu Būvdarbu pabeigšanas Objekts tiek pieņemts ekspluatācijā atbilstoši Latvijas Republikas normatīvos aktos noteiktajai kārtībai.
6.17. Būvdarbu veicējs pēc Objekta pieņemšanas ekspluatācijā iesniedz Pasūtītājam Līguma 2.pielikumu un tajā:
6.17.1. norāda Objekta, t.i. būves pieņemšanas ekspluatācijā datumu un numuru;
6.17.2. pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju. Gadījumā, ja šī informācija iesniegta Pasūtītājam iepriekš vai augšupielādēta BIS attiecīgās būvniecības lietā, aktam pievieno sarakstu ar iesniegtajiem dokumentiem, norādot to iesniegšanas vietu un datumu.
6.18. Pasūtītājs Būvuzņēmēja iesniegto Līguma 2.pielikumu izskata un paraksta 10 (desmit) darba dienu laikā no tā saņemšanas dienas.
7. PUŠU ATBILDĪBA un līgumsodi
7.1. Puses ir atbildīgas par Līgumā noteikto saistību pilnīgu izpildi, atbilstoši Līguma nosacījumiem.
7.2. Būvuzņēmējs, Līguma 3.1.punktā noteiktajā termiņā iesniedz Pasūtītājam Ministru kabineta 2014.gada 19.augusta noteikumiem Nr.502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu" atbilstošus dokumentus:
7.2.1. Būvuzņēmēja civiltiesiskās atbildības obligātās apdrošināšanas polises kopiju (vai apdrošinātāja izziņu normatīvajos aktos paredzētajos gadījumos);
7.2.2. to būvspeciālistu civiltiesiskās atbildības obligātās apdrošināšanas polišu kopijas, kuriem šāda apdrošināšana ir obligāta saskaņā ar normatīvajiem aktiem.
7.3. Būvuzņēmēja un atbildīgā Būvdarbu vadītāja civiltiesiskās apdrošināšanas līgums jāuztur spēkā visu būvniecības un garantijas periodu, iesniedzot atbilstošus dokumentus Pasūtītājam.
7.4. Par līgumsaistību pienācīgu neizpildi vai neizpildi vispār Puses ir atbildīgas saskaņā ar Līgumu, Būvniecības likumu, Civillikumu un citiem normatīviem aktiem.
7.5. Ja Būvuzņēmējs neattaisnoti neievēro noteiktos Līguma izpildes termiņus, Pasūtītājs par katru konstatēto pārkāpumu var piemērot Būvuzņēmējam līgumsodu 1% (viena procenta) apmērā no Līgumcenas par katru nokavēto dienu, bet ne vairāk kā 10% (desmit procentus) no Līgumcenas.
7.6. Ja Pasūtītājs savlaicīgi neveic Līguma 4.3.punktā noteiktos maksājumus, tad Būvuzņēmējs var piemērot Pasūtītājam līgumsodu 1% (viena procenta) apmērā no nokavētās maksājuma summas par katru maksājumu kavējumu dienu, bet ne vairāk kā 10% (desmit procentus) no kopējās nesamaksātās summas.
7.7. Ja Būvuzņēmējs, bez saskaņojuma ar Pasūtītāju, ir veicis apakšuzņēmēja un/vai personāla, kas tika norādīti Būvuzņēmēja Iepirkumā iesniegtajā piedāvājumā, vai kas tika saskaņoti ar Pasūtītāju Līgumā noteiktajā kārtībā, nomaiņu, Pasūtītājam ir tiesības aprēķināt un Būvuzņēmējs apņemas samaksāt līgumsodu 1 000,00 EUR (viens tūkstotis euro un 00 centi) par katru šādu gadījumu.
7.8. Ja Pasūtītājs konstatē, ka nav aizpildīti Latvijas Republikas normatīvajos aktos noteiktie Būvdarbu veikšanas dokumenti atbilstoši Līguma vai normatīvo aktu prasībām, Pasūtītājs ir tiesīgs piemērot Būvuzņēmējam līgumsodu 150,00 EUR (viens simts piecdesmit euro un 00 centi) apmērā par katru gadījumu. Turpmākie norēķini tiek veikti pēc līgumsoda nomaksas.
7.9. Gadījumā, ja Pasūtītājs konstatē, ka Būvuzņēmējs neievēro Līgumā noteiktās saistības, tad Pasūtītājs ir tiesīgs piemērot Būvuzņēmējam līgumsodu 70,00 EUR (septiņdesmit euro un 00 centi) apmērā par katru konstatēto gadījumu. Turpmākie norēķini tiek veikti pēc līgumsoda nomaksas.
7.10. Ja Pasūtītājs izbeidz Līgumu saskaņā ar Līguma 10.2.1. vai 10.2.2.apakšpunktu, Pasūtītājs var piemērot Būvuzņēmējam līgumsodu līdz 3 000,00 EUR (trīs tūkstoši euro un 00 centi), izvērtējot samērīgumu. Būvuzņēmējs līgumsodu samaksā 10 (desmit) darba dienu laikā pēc paziņojuma par Līguma izbeigšanu un attiecīga rēķina saņemšanas.

7.11. Līgumā noteikto līgumsodu vainīgā puse apņemas samaksāt 30 (trīsdesmit) darba dienu laikā no attiecīga paziņojuma saņemšanas. Gadījumā, ja līgumsoda samaksas pienākums ir radies pirms Līgumā noteiktās Līgumcenas samaksas veikšanas, līgumsodu Pasūtītājs ir tiesīgs vienpusēji aprēķināt un ieskaita kārtībā ieturēt no jebkura maksājuma, kas Būvuzņēmējam pienākas pamatojoties uz Līgumu.
7.12. Līgumsoda kopējais apmērs, neskaitot līgumsodu par saistību neizpildīšanu noteiktajā termiņā, nedrīkst pārsniegt 10 % (desmit procentus) no Līgumcenas.

7.13. Būvuzņēmējs atlīdzina Pasūtītājam, trešajām pusēm jebkurus Būvuzņēmēja, tā darbinieku vai apakšuzņēmēju darbības vai bezdarbības dēļ radītos zaudējumus un nemantisko kaitējumu (ja attiecināms). Zaudējumu atlīdzināšana neatbrīvo Puses no līgumsaistību izpildes.
7.14. Ja Būvuzņēmējs pārkāpj Līguma 2.24.punktā noteikto aizliegumu, Pasūtītājs ir tiesīgs piemērot Būvuzņēmējam līgumsodu 5% (piecu procentu) apmērā no Līgumcenas par katru konstatēto gadījumu.

7.15. Līgumsoda samaksa nav uzskatāma par zaudējumu atlīdzību un neatbrīvo Puses no Līgumā uzņemto saistību izpildes.
8. NEPĀRVARAMA VARA 
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un, kurus nevarēja iepriekš ne paredzēt, ne novērst. Pie nepārvaramas varas: stihiskas nelaimes, avārijas, katastrofas, epizootijas, kara darbība, nemieri, blokādes un citi apstākļi, kas padara Līguma saistību izpildi objektīvi neiespējamu. Darba strīdi un streiki netiek uzskatīti par nepārvaramas varas apstākļiem.  
8.2. Pusei, kas atsaucas uz konkrētiem nepārvaramas varas apstākļiem, 3 (trīs) darba dienu laikā par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Līgumā paredzēto saistību izpilde, un pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un, kura satur minēto apstākļu darbības apstiprinājumu un to raksturojumu. Ja netiek izpildītas minētās prasības, attiecīgās Puses nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
8.3. Ja nepārvaramas varas apstākļu un to seku dēļ nav iespējams izpildīt Līgumā paredzētas saistības ilgāk kā 3 (trīs) mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami visām Pusēm, un izdara attiecīgus grozījumus Līgumā, vai arī izbeidz Līgumu.
8.4. Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm atbildību nenes.
9. GARANTIJAS SAISTĪBAS
9.1. Būvuzņēmējs garantē būvdarbu kvalitāti, funkcionālo darbību, atbilstību Līgumam, Būvprojektam un normatīvo aktu prasībām. Būvuzņēmējs uzņemas atbildību par trūkumiem un defektiem Būvdarbos, kas radušies garantijas termiņā, pielietojot nekvalitatīvus materiālus un veicot nekvalitatīvus darbus. Šajā punktā minētās garantijas termiņš veiktajiem Būvdarbiem un pielietotajiem materiāliem ir 36 (trīsdesmit seši) mēneši no dienas, kad Objekts ir nodots ekspluatācijā (veikta attiecīga atzīme BIS). Materiāliem un iekārtām garantijas noteikumi un laiks tiek dots saskaņā ar piegādātāju dotajām garantijām.
9.2. Būvuzņēmējam 10 (desmit) darba dienu laikā pēc Objekta nodošanas ekspluatācijā jāiesniedz Pasūtītājam Līguma rezultātā veiktā darba garantijas nodrošinājumu apliecinošs dokumenta oriģināls – kredītiestādes izsniegta garantija vai apdrošināšanas sabiedrības līgums, polise vai cits dokuments, uz kā pamata Pasūtītājs var vērsties pie kredītiestādes vai apdrošināšanas sabiedrības un pēc pirmā pieprasījuma saņemt naudas summu, kas nepieciešama Būvdarbu defektu novēršanai, ja Būvuzņēmējs atteicies veikt Būvdarbu defektu novēršanu. Garantijas saistību nodrošinājums ir 5% (piecu procentu)
 apmērā no Līgumcenas.
9.2.1. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to 2 % (divu procentu) apmērā no Līgumcenas, ja garantijas termiņa pirmajos divos gados nav konstatēti Būvdarbu defekti vai Puses ir vienojušās par pieteikto Būvdarbu defektu novēršanas termiņu. Nodrošinājuma samazināšana tiek veikta, Būvuzņēmējam iesniedzot jaunu nodrošinājuma dokumentu par samazināto summu, pēc kura saņemšanas Pasūtītājs 10 (desmit) darba dienu laikā atbrīvo/atdod iepriekšējo nodrošinājuma dokumentu.

9.3. Būvuzņēmējs, garantijas termiņā saņemot Pasūtītāja rakstveida paziņojumu, uzņemas uz sava rēķina novērst bojājumus, trūkumus vai neatbilstību Līgumam vai normatīvo aktu prasībām, kas radušies Būvuzņēmējam pielietojot nekvalitatīvus materiālus un veicot nekvalitatīvus darbus. Paziņojumā noteiktā termiņā, bet ne vēlāk kā 5 (piecu) darba dienu laikā ierodas uz defektu akta sagatavošanu, konstatē bojājumus un sagatavo nepieciešamo darbību plānu to novēršanai. Gadījumā, ja Būvuzņēmējs neierodas noteiktajā termiņā, Pasūtītājam ir tiesības bojājumu novēršanai piesaistīt citu uzņēmēju, kura pakalpojumu apmaksā Būvuzņēmējs. Ja tiek nomainītas kontaktpersonas un par to Pasūtītājs nav informēts 2 (divu) darba dienu laikā no izdarītajām izmaiņām un Būvuzņēmēju nevar izsaukt bojājumu novēršanai, Pasūtītājam ir tiesības piesaistīt citu uzņēmēju, kura pakalpojumu apmaksā Būvuzņēmējs.
9.4. Līguma 9.3.punktā noteiktajā termiņā Puses sagatavo defektu aktu, tajā norādot bojājumus, neatbilstības vai trūkumus Būvdarbos, kā arī to novēršanas termiņu. Gadījumā, ja Būvuzņēmējs noteiktajā termiņā neierodas uz defektu akta sagatavošanu, Pasūtītājs ir tiesīgs sagatavot aktu vienpusēji, un tas ir saistošs Būvuzņēmējam. Pasūtītājs 3 (trīs) darba dienu laikā nosūta sagatavotu defektu aktu Būvuzņēmējam.
9.5. Ja Puses, sagatavojot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto darbu kvalitāti, tad pieaicina Pasūtītāja izvēlētu neatkarīgu
ekspertu atzinuma sniegšanai, kura viedoklis ir izšķirošs. Eksperta apmaksu sedz tā Puse, kurai eksperta viedoklis ir par sliktu.
9.6. Ja Puses nespēj vienoties Līguma 9.5.punkta kārtībā, strīds var tikt izšķirts vispārējā kārtībā Latvijas Republikas tiesā. Šajā gadījumā Pasūtītājs, nesagaidot strīda atrisinājumu, ir tiesīgs veikt defekta vai neatbilstības novēršanu saviem spēkiem vai pieaicinot trešās personas, un, ja strīds tiek izšķirts par labu Pasūtītājam, tad defektu novēršanu apmaksā Būvuzņēmējs.
9.7. Ja Būvuzņēmējs nenovērš uz garantiju attiecināmos defektus noteiktajā termiņā un termiņa nokavējums ir vismaz 10 (desmit) darba dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas, kuras pakalpojuma apmaksu veic Būvuzņēmējs.
10. LĪGUMA IZBEIGŠANA
10.1. Līgumu var izbeigt Pusēm savstarpēji, rakstveidā vienojoties vai Līgumā noteiktajā kārtībā.
10.2. Pasūtītājs, 3 (trīs) darba dienas iepriekš nosūtot Būvuzņēmējam rakstveida paziņojumu, var vienpusēji izbeigt Līgumu pirms termiņa atbilstoši Publisko iepirkumu likuma 64.panta noteikumiem, kā arī gadījumos, ja:
10.2.1. Būvuzņēmējs neievēro jebkuru no Līguma noteiktajiem Būvdarbu uzsākšanas un izpildes termiņiem un, ja Būvuzņēmēja nokavējums ir sasniedzis vismaz 14 (četrpadsmit) darba dienas;
10.2.2. ja Būvuzņēmējs nav veicis paredzēto darbu apjomu apguvi saskaņā ar Būvdarbu izpildes laika grafiku un tādējādi kavē grafika izpildi kādā no sadaļām ilgāk par 20 (divdesmit) darba dienām;
10.2.3. ir uzsākta Būvuzņēmēja likvidācija vai arī maksātnespējas process;
10.2.4. gadījumā, ja Būvuzņēmējs zaudē tiesības veikt Būvdarbus sakarā ar izslēgšanu no Būvkomersantu reģistra;
10.2.5. gadījumā, ja Būvuzņēmējs pārkāpj piedāvājuma nosacījumus un tos nav rakstiski saskaņojis ar Pasūtītāju;
10.2.6. Līgumu nav iespējams izpildīt tādēļ, ka Līguma izpildes laikā Būvuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.3. Būvuzņēmējs, nosūtot Pasūtītājam rakstveida paziņojumu, ir tiesīgs vienpusēji pārtraukt Līgumu, ja tas Līgumā noteiktajos termiņos neveic maksājumus, Pasūtītājs kavē Būvuzņēmēju veikt Būvdarbu izpildi un Pasūtītāja nokavējums ir sasniedzis vismaz 20 (divdesmit) darba dienas.
10.4. Izbeidzot Līgumu 10.2.punktā noteiktajos gadījumos, Puses sagatavo atsevišķu aktu par faktiski izpildīto Būvdarbu apjomu un to vērtību. Sagatavojot aktu, Puses ņem vērā izpildīto Būvdarbu kvalitāti. Pasūtītājs samaksā Būvuzņēmējam par izpildītajiem Būvdarbiem, piegādātajiem un/vai pasūtītajiem materiāliem atbilstoši sagatavotajam aktam 10 (desmit) darba dienu laikā no akta par faktiski izpildītajiem Būvdarbiem un attiecīgā rēķina saņemšanas dienas.
10.5. Ja faktiski izpildīto Būvdarbu vērtība ir mazāka par summu, kuru Pasūtītājs jau ir samaksājis Būvuzņēmējam, pēdējam ir pienākums atmaksāt pārmaksāto summu. Puses savstarpējo norēķinu šajā punktā minētajā gadījumā veic 30 (trīsdesmit) darba dienu laikā pēc 10.4.punktā minētā akta parakstīšanas.
11. STRĪDU IZSKATĪŠANAS KARTĪBA UN CITI NOSACĪJUMI
11.1. Līguma izpildes laikā radušos strīdus Puses risina vienojoties, vai, ja vienošanās nav iespējama 30 (trīsdesmit) darba dienu laikā, strīdu var izskatīt tiesā Latvijas Republikas normatīvajos aktos noteiktajā kartībā.
11.2. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.pantā noteikto kārtību attiecībā uz grozījumu veikšanu.
11.3. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām vai šādu informāciju Pasūtītājs uzdevis Būvuzņēmējam vākt Līguma izpildes gaitā (turpmāk – Personas dati), Puses apņemas:
11.3.1. Personas datus izmantot tikai Līgumā noteikto pienākumu pildīšanai un mērķu sasniegšanai;
11.3.2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, integritāti, konfidencialitāti un noturību;
11.3.3. iekļaut līgumos vai citos saistošos dokumentos ar savām nodarbinātajām personām saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
11.3.4. bez otras Puses rakstveida piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru, izņemot gadījumus, kad normatīvie akti nosaka citādu kārtību. Puses apņemas sadarboties, ja informāciju par Personas datu apstrādi ir pieprasījušas uzraudzības iestādes vai datu subjekts;
11.3.5. gadījumos, kad Personas datu aizsardzības pārkāpums varētu radīt risku fizisku personu tiesībām un brīvībām, 72 (septiņdesmit divu) stundu laikā pēc šāda pārkāpuma konstatēšanas attiecībā uz otras Puses nodoto Personas datu apstrādi informēt uzraudzības iestādi un Līgumā norādīto otras Puses atbildīgo personu;
11.3.6. Pēc Līguma termiņa beigām Būvuzņēmējs savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu;
11.3.7. Puses ievēro spēkā esošās prasības Personas datu nodošanai uz trešajām valstīm.
11.4. Pilnvarotie Pušu pārstāvji:
11.4.1. Par Pasūtītāja pārstāvi, kurš saistībā ar Līgumu ir tiesīgs Pasūtītāja vārdā rīkoties – saskaņot ar Līguma izpildi saistīto dokumentāciju, parakstīt Līguma saistību izpildei nepieciešamos aktus un piedalīties darba sanāksmēs/būvsapulcēs un nodrošināt operatīvu lēmumu pieņemšanu, Pasūtītājs ieceļ: _________________________, tālr.: ______________, e-pasts: __________________. Pasūtītāja pārstāvis ir tiesīgs atsevišķu noteiktu jautājumu risināšanā nozīmēt citu atbildīgo pārstāvi, par to paziņojot Būvuzņēmējam. Pasūtītāja pārstāvja prombūtnes gadījumā, tās pienākumus pilda cits Pasūtītāja norādītais vai norīkotais speciālists.
11.4.2. Par Būvuzņēmēja pārstāvi, kurš saistībā ar Būvdarbu izpildi ir tiesīgs Būvuzņēmēja vārdā rīkoties un nodrošināt operatīvu lēmumu pieņemšanu, Būvuzņēmējs ieceļ: Būvdarbu vadītāju __________, (sertifikāts Nr.), tālr.:___________, e-pasts:_____________, kurš ir tiesīgs atsevišķu noteiktu jautājumu risināšanā nozīmēt citu pārstāvi, par to rakstveidā paziņojot Pasūtītājam.
11.5. Būvdarbus uzraudzīs Pasūtītāja nolīgts un apmaksāts būvuzraugs. Pasūtītāja pārstāvis informēs Būvuzņēmēju par nolīgto būvuzraugu (vārds, uzvārds, sertifikāta Nr., tālrunis, e-pasts) tiklīdz tiks noslēgts līgums par būvuzraudzības pakalpojumu Objektā.
11.6. Ja kādai no Pusēm tiek mainīts juridiskais statuss vai paraksta tiesības, vai adrese, tā 3 (trīs) darba dienu laikā rakstiski par to paziņo otrai Pusei.
11.7. Līgums sagatavots latviešu valodā un parakstīts elektroniska dokumenta veidā ar drošu elektronisko parakstu un satur laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.
11.8. Līguma pielikumi, kā arī visas Līguma ietvaros rakstiski noformētas un Pušu parakstītas vienošanās, izmaiņas un papildinājumi ir neatņemamas Līguma sastāvdaļas. Līgumam ir šādi pielikumi:
11.8.1. Objekta nodošanas – pieņemšanas akts (forma) – 1.pielikums;
11.8.2. Būvobjekta nodošanas – pieņemšanas akts (forma) – 2.pielikums;
11.8.3. Būvuzņēmēja Iepirkumā iesniegtais finanšu piedāvājums – 3.pielikums;
11.8.4. Būvuzņēmēja Iepirkumā iesniegtais darbu apjomu piedāvājums (būvniecības koptāme, kopsavilkuma aprēķins un lokālās tāmes) – 4.pielikums;
11.8.5. Speciālistu saraksts – 5.pielikums;
11.8.6. Būvdarbu izpildes indikatīvais laika grafiks – 6.pielikums;
12. PUŠU REKVIZĪTI
	Pasūtītājs
	
	Būvuzņēmējs

	Dienvidkurzemes novada pašvaldība
	
	NOSAUKUMS

	Reģ.Nr.: 90000058625
	
	Reģ. Nr.: 

	Lielā iela 54, Grobiņa, Dienvidkurzemes novads, LV-3430
	
	Juridiskā adrese

	Banka: VALSTS KASE
	
	Banka:

	Kods: TRELLV22
	
	Kods: 

	Konts Nr.: LV06TREL980227804600B
	
	Konts Nr.: 

	
	
	

	/Vārds uzvārds/
	
	/Vārds uzvārds//


	
	1.pielikums

	
	__.__.2026. līgumam

	
	Nr. _________________

	OBJEKTA NODOŠANAS – PIEŅEMŠANAS AKTS (FORMA)

	
	
	Datumu skatīt laika zīmogā / 20__.gada __._______________

	OBJEKTS:
	

	
	(nosaukums, turpmāk – Objekts)

	PASŪTĪTĀJS:
	Dienvidkurzemes novada pašvaldība, reģistrācijas Nr. 90000058625

	
	(nosaukums, reģistrācijas numurs)

	BŪVUZŅĒMĒJS:
	________________, reģistrācijas Nr. _______________

	
	(nosaukums, reģistrācijas numurs)

	

	OBJEKTA NODOŠANAS – PIEŅEMŠANAS KOMISIJA (turpmāk – Komisija), KAS SASTĀVS NO:

	Pasūtītāja pārstāvis:
	
	

	
	(amats)
	(vārds, uzvārds)

	Būvuzņēmēja pārstāvis:
	
	

	
	(amats)
	(vārds, uzvārds)


Pamatojoties uz 2026.gada __.________ noslēgto līgumu Nr. _________________ “___________________________________” (turpmāk – Līgums) starp Pasūtītāju un Būvuzņēmēju, ievērojot Līguma 2.6.punkta nosacījumus un piedaloties Komisijai pilnā sastāvā, tika sastādīts šāda satura Objekta nodošanas – pieņemšanas akts (turpmāk – Akts):
1. Saskaņā ar Līgumu, būvdarbu veikšanas vietas īpašnieks – Pasūtītājs, tā Līgumā pilnvarotā pārstāvja personā, nodod, bet Būvuzņēmēja pārstāvis pieņem Objekta būvlaukumu adresē: “___________________________________” un tai pieguļošo teritoriju, kas nepieciešama Līgumā paredzēto būvdarbu veikšanai.
2. Objekts Būvuzņēmējam tiek nodots uz laiku līdz Objekta būvdarbu pabeigšanai, nodošanai ekspluatācijā (attiecīgai atzīmei būvniecības informācijas sistēmā (turpmāk – BIS)) un abpusējai Būvobjekta nodošanas – pieņemšanas akta
 parakstīšanai.
3. Puses, veicot būvlaukuma/Objekta apskati, konstatē sekojošo (teritorijas stāvokļa apraksts):
	-

	-

	-

	-

	-


4. Akta 3.punktā minēto apliecina, Aktam pielikumā uz __ (_______) lapas pievienotie fotoattēli.
5. No Akta parakstīšanas brīža par Objekta drošību, būvdarbu laikā veiktajām darbībām, materiāliem un instrumentiem atbild Būvuzņēmējs.
6. Akts stājas spēkā ar tā parakstīšanas brīdi un kļūst par Līguma neatņemamu sastāvdaļu.
7. Akts sagatavots uz __ (________) lapām un parakstīts __ (__________) identiskos eksemplāros latviešu valodā. Viens akta eksemplārs nodots Būvuzņēmējam, bet otrs eksemplārs nodots Pasūtītājam. Visiem akta eksemplāriem ir vienāds juridiskais spēks. / Akts sagatavots latviešu valodā un parakstīts elektroniska dokumenta veidā ar drošu elektronisko parakstu un satur laika zīmogu. Akta un tā pielikumu abpusējas parakstīšanas datums ir pēdējā parakstītāja laika zīmoga datums un laiks.
	Objektu nodeva:
	
	Objektu pieņēma:

	
	
	

	(Pasūtītāja nosaukums)
	
	(Būvuzņēmēja nosaukums)

	
	
	

	(Pasūtītājs pārstāvja amats)
	
	(Būvuzņēmēja pārstāvja amats)

	
	
	

	(Pasūtītāja pārstāvja vārds, uzvārds)
	
	(Būvuzņēmēja pārstāvja vārds, uzvārds)

	
	
	

	(Pasūtītāja pārstāvja paraksts
)
	
	(Būvuzņēmēja pārstāvja paraksts
)


	
	pielikums

	
	Objekta “___________________”

	
	nodošanas – pieņemšanas aktam

	Objekta stāvokli apliecinošie fotoattēli


	
	2.pielikums

	
	__.__.2026. līgumam

	
	Nr. __________________

	BŪVOBJEKTA NODOŠANAS – PIEŅEMŠANAS AKTS
 (FORMA)


	
	
	Datumu skatīt laika zīmogā / 20__.gada __.___________

	
	


Dienvidkurzemes novada pašvaldība (turpmāk – Pasūtītājs), no vienas puses, un _____________ (turpmāk – Būvuzņēmējs), no otras puses (Pasūtītājs un Būvuzņēmējs kopā turpmāk – Puses, bet katrs atsevišķi – Puse), saskaņā ar 2026. gada ___.__________ līgumu Nr. _______________ “__________________________” (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Būvuzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu Puses atsevišķi ir vienojušās (ja tādi ir). Ja Būvuzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Būvuzņēmēja pienākums ir 5 (piecu) darba dienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Puses konstatē, ka saskaņā ar Līguma 4.1.punktu par būvdarbu izpildi Pasūtītājs apņēmies samaksāt Būvuzņēmējam __________ EUR (________ euro un _________ centi) bez pievienotās vērtības nodokļa (turpmāk – PVN). Būvdarbu faktiskās izmaksas ir _____________ EUR (________ euro un ________ centi) bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Būvuzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Būvuzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 202__. gada __.___________. Objekts nodots ekspluatācijā 202__.gada __.________, ko apliecina akts par Objekta pieņemšanu ekspluatācijā Kods ____________ vai atzīme būvniecības ieceres dokumentācijā (paskaidrojuma rakstā) par būvdarbu pabeigšanu.
6. Saskaņā ar Līguma 7.5.punktu Pasūtītājs no Būvuzņēmēja izmaksājamās summas veic līgumsoda ieturējumu _____  EUR ( euro un 00 centi) (ja attiecināms).
7. Akts sagatavots uz __ (_______) lapām un parakstīts __ (_____) identiskos eksemplāros latviešu valodā. Viens akta eksemplārs nodots Būvuzņēmējam, bet otrs eksemplārs nodots Pasūtītājam. Visiem akta eksemplāriem ir vienāds juridiskais spēks. / Akts sagatavots latviešu valodā un parakstīts elektroniska dokumenta veidā ar drošu elektronisko parakstu un satur laika zīmogu. Akta un tā pielikumu abpusējas parakstīšanas datums ir pēdējā parakstītāja laika zīmoga datums un laiks.
8. Aktam pielikumā pievienots tā 3. un 4.punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts (ja attiecināms).
	Objektu nodeva:
	
	Objektu pieņēma:

	
	
	

	(Pasūtītāja nosaukums)
	
	(Būvuzņēmēja nosaukums)

	
	
	

	(Pasūtītājs pārstāvja amats)
	
	(Būvuzņēmēja pārstāvja amats)

	
	
	

	(Pasūtītāja pārstāvja vārds, uzvārds)
	
	(Būvuzņēmēja pārstāvja vārds, uzvārds)

	
	
	

	(Pasūtītāja pārstāvja paraksts
)
	
	(Būvuzņēmēja pārstāvja paraksts
)


� Atbilstoši normatīvajos aktos (speciālajos būvnoteikumos) noteiktam nosaukumam.


� Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 2.3. un 18.punkts.


� Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 8.punkts.


� Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 28.punkts.


� Ministru kabineta 2022.gada 5.jūlija noteikumu Nr. 419 "Noteikumi par publisko būvdarbu līgumos obligāti ietveramajiem noteikumiem un to saturu" pielikums. 


� Neaizpilda, ja dokuments parakstīts ar drošu elektronisko parakstu un satur laika zīmogu.


� Neaizpilda, ja dokuments parakstīts ar drošu elektronisko parakstu un satur laika zīmogu.


� Ministru kabineta 2022.gada 5.jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikums.


� Neaizpilda, ja dokuments parakstīts ar drošu elektronisko parakstu un satur laika zīmogu.


� Neaizpilda, ja dokuments parakstīts ar drošu elektronisko parakstu un satur laika zīmogu.

